google/wiki40b huggingface dataset:
Trafikklys-koalisjon

Trafikklys-koalisjon (tysk: Ampelkoalition) er et begrep som ble tatt i bruk i tysk politisk debatt for å betegne en koalisjon mellom SPD, FDP og De grønne. Disse partienes farger er rød, gul og grønn, som er fargene i trafikklys (tysk: Ampel).
Den første trafikklys-koalisjonen var fra 1990 til 1994 på delstatsnivå i Brandenburg. På delstats- og kommunalt nivå fantes det etter dette flere slike koalisjoner. Også etter forbundsdagsvalget i 2005 ble en trafikklys-koalisjon debattert, men denne løsningen ble avvist av FDP.
I norsk sammenheng har begrepet blitt brukt om et eventuelt regjeringssamarbeid mellom Arbeiderpartiet, Senterpartiet og Kristelig Folkeparti.
Betegnelsen brukes også i østerriksk og britisk politikk.
Frenais

Levevis

Både larvene og de voksne (imago) er planteetere som lever på trær og busker i skog.

Utbredelse

Artene er kjent fra Peru og Bolivia.
Lågendalen

Lågendalen er nedre del av dalføret som følger elva Numedalslågen i  Vestfold og Buskerud. Lågendalen omfatter deler av kommunene Larvik og Kongsberg. Oppover fra Kongsberg kalles dalføret Numedal. Numedalslågen kommer fra Hardangervidda. 
Dalbunnen er forholdsvis flat, preget av jordbrukslandskap, dalsidene er skogkledte og åsene går over i fjelltopper opp mot 500 moh. I tiden etter siste istid sto havet høyere enn i dag og det som i dag er Lågendalen var dengang en lang fjord hvor det ble avsatt tykke lag leire som elva seinere har gravd seg ned i. 
Lågendalen er kjent bl.a. for potetdyrking og laksefiske. Spesielt interessant er laksefisket i Kjerrafossene der man nå har utviklet Kjærra Fossepark til et populært besøkssted. 
I Lågendalen ligger flere middelalderkirker i stein: Hedrum kirke, Hem kirke, Efteløt kirke og Hedenstad kirke.
Laagendal Festivalen arrangeres på Vestmo gård i Lauvmoa, cirka seks kilometer fra Larvik.
Røstebekken bru

Røstebekken bru er ei vegbru på fylkesveg 193 på Vest-Torpa i Nordre Land kommune. Brua krysser Røstebekken.
Brua er ei hvelvbru med hel overmur i betong. Brua er 7,94 meter lang. den har ett spenn på 7,3 meter. Byggeår er 1961.
Sikorsky S-43

«Valkyrien»

Det Norske Luftfartsselskap anskaffet i 1936 ett fly som ble registrert LN-DAG og fikk navnet «Valkyrien». Anskaffelsen var gjort for den planlagte rute Norge – USA via Island i samarbeid med Pan Am som skulle ha startet sommeren 1936, basert på en avtale inngått mellom Bernt Balchen på vegne av DNL og Juan Trippe på vegne av Pan Am, hvor DNL skulle besørge flyvningen Bergen – Reykjavík og Panair strekningen Reykjavík – New York.
DNL fikk oveta en av de 14 S-43 som skulle leveres til Pan Am.  Flyet ble skipet til Norge i deler og satt sammen her, og registrert i Norges luftfartøyregister som LN-DAG.
Ruten kom ikke stand da Panair gikk fra avtalen, og DNL ble sittende igjen med en maskin som de ikke hadde trafikkmessig behov for. Så snart flyet var satt sammen og registret ble det fløyet til Malmö for å settes i opplag i påvente av at DNL fant en kjøper. «Valkyrien» ble solgt til et fransk selskap 14. september 1939 og ble registret F-AREX og satt inn i ruter i fransk Vest-Afrika. Siste kjente opplysninger er at flyet ble tatt ut av tjeneste 26. mai 1946.
De store sjøer i Afrika

De store sjøer i Afrika (engelsk: African Great Lakes) er en gruppe innsjøer i og omkring Riftdalen i Øst-Afrika. Her finnes blant annet Victoriasjøen, verdens tredje største innsjø målt i areal.

Sjøer og vassdragsområder

Det finnes ingen kriterier for hva som kan betraktes som en «stor sjø», men vanligvis blir disse regnet blant De store sjøer i Afrika:
Ryuji Ishizue

Karriere

Ryuji Ishizue startet sin profesjonelle karriere i Yokohama Flügels i 1987. Han har også spilt for Vissel Kobe.
Fylkesvei 3576

Fylkesvei 3576 går mellom Roligheten og Steina i Arendal kommune. Veien er 1,3 km lang.
Frem til 2019 hadde veien betegnelsen Fylkesvei 198.
U20-VM i friidrett 2018 – 5000 meter kvinner

5000 meter for kvinner under U20-VM i friidrett 2018 ble arrangert på Ratina stadion i Tammerfors 10. juli 2018.
Bryllupsfesten

Bryllupsfesten er en norsk filmkomedie fra 1989, av filmskaperparet Wam & Vennerød. De har selv kategorisert filmen som en «FamilieForviklingsKriminalKomedie». Filmen ble lansert på DVD i 2007 sammen med fire andre filmer fra Wam og Vennerød.

Handling

Finansdirektør «Totto» Holm er på randen av konkurs, og han finner på de utroligste sprell for å overleve. I dekke av datterens bryllup planlegger han å redde familieformuen gjennom en utspekulert forsikringssvindel. Bestilte innbruddstyver skal stjele familiens Munch-grafikk, og Totto produserer kopier for å sikre seg dobbelt utbytte. Etter hvert vet ingen hva som er hvor og hvem som vet hva!
Jiangnan (Nanning)

Jiangnan (kinesisk: 江南区; pinyin: Jiāngnán Qū) er et bydistrikt i byprefekturet Nanning i Guangxi i Folkerepublikken Kina. Det har et areal på 1 154 km² og teller 420 000 innbyggere (2004).
I dette distriktet finner vi Nanhai Jiangnan kullkraftverk med 1 200 MW effekt.
Sune Andersson (fotballspiller, født 1898)

Klubbkarriere

Andersson startet karrieren som ung spiller i Bellevue IK, før han gikk til IF Olympia. Han spilte for Djurgårdens IF fra 1918 til 1919, for IF Olympia en kortere periode igjen i 1920 til 1921, og tilbake i Djurgårdens IF fra 1921 til 1931. I løpet av Anderssons siste periode i Djurgårdens IF, spilte han 31 kamper og scoret åtte mål i Allsvenskan.

Landslagskarriere

Andersson spilte sammenlagt tre kamper og scoret ett mål for Sveriges herrelandslag i fotball fra 1920 til 1921. Andersson spilte landslagskamper både når han spilte for IF Olympia og Djurgårdens IF.
Australian Commission for Law Enforcement Integrity

Australian Commission for Law Enforcement Integrity (ACLEI) er et australsk kontrollorgan for Australian Federal Police (AFP) og Australian Crime Commission (ACC). Organet ble opprettet i 2006 gjennom en særlov, Law Enforcement Integrity Commissioner Act 2006, og har til oppgave å avdekke og forebygge korrupsjon i AFP og ACC.
Ubbe Ragnarsson

Den store hæren i England

I henhold til den Angelsaksiske krønike «kom en mektig hedensk hær til England» i år 865. Det var en hær av hovedsakelig dansker og andre av norrøn bakgrunn fra Norge, Irland og Normandie av en hittil uhørt størrelse som flyttet seg gjennom England med fryktelig hastighet og gjennombruddskraft. 
Hærstyrken var ledet av Ivar Beinlause og brødrene hans, Halvdan Ragnarsson og Ubbe Ragnarsson. Det var den første invasjonen av vikinger hvor hensikten var primært erobring og ikke kun sporadisk plyndring. Virkningen var knusende. I henhold til sagaskribentene var hensikten dog først og fremst personlig, at brødrene var ute etter å hevne faren Ragnar Lodbroks død i Northumbria.
De gikk i land i East Anglia, der hvor Ragnar Lodbrok i henhold til legenden hadde lidd skipbrudd tidligere, og kong Edmund av East Anglia kjøpte seg fred ved å gi proviant til den fremmede hæren, og stille hester og vinterkvarter til disposisjon. Ivar (som av biskop Asser i biografien Livet til kong Alfred ble kalt for «Hingwar») ledet deretter hæren nordover langs den gamle romerske vegen, krysset Humber og gikk inn i Northumbria. Den 1. november 866 erobret og okkuperte de den største byen Jorvik (York) ved et overraskende angrep og ved å dra fordel av de indre svekkelsene ved at kong Ælla var krig med sin rival Osbert. De norrøne begynte deretter å forsterke befestningen av byen.

Konge av York

Northumbrianerne la til side indre motsetninger for å forene seg mot en felles fiende, og den 23. mars 867 gikk den kombinerte hæren til Osbert og Ælla løs på York. Ivar og mennene hans ikke bare forsvarte byen, men påførte angriperne et knusende nederlag hvor Osbert ble drept og Ælla ble tatt til fange. Det blir bekreftet av Ulster-annalene som sier «Et nederlag for de nordlige sakserne i York, på danskenes hender, hvor Alli, konge av de nordlige sakserne, ble slått i hjel».
Ællas død har fått oppmerksomhet hos mange. I henhold til tradisjonen ble Ælla torturert i hjel med groteske midler ettersom brødrene var Ragnar Lodbroks sønner og hadde et hevnmotiv. Sagaene markerer at det spesielt var Ivar som personlig ledet torturen og den mest detaljerte beskrivelsen finnes i Tætten om Ragnars sønner (Þáttr af Ragnars sonum): «De sørget for å skjære en blodørn over Ællas rygg, og kuttet vekk alle ribbeina fra ryggsøyla, og deretter trakk de ut lungene hans.»
Ubbe skal ha dødd i England rundt 877 eller 878.
1408 (film)

Sammendrag

Mike Enslin (John Cusack) er en forfatter som, etter at hans datter Katie døde, skriver bøker om overnaturlige hendelser som han ikke tror på. Han får vite om et hjemsøkt hotellrom i New York City. Hotell-manager Gerald Olin (Samuel L. Jackson) fraråder ham fra å bo der. 56 personer skal ha dødd der i løpet av 95 år, og ingen har overlevd mer enn en time. Mike insisterer på å overnatte der, selv om Olin advarer mot at rommet er "ondt" og hjemsøkt.
Mike blir ikke imponert over rommets kjedelige utseende, og mangel på overnaturlige fenomener. Men etterhvert opplever han en rekke merkelige hendelser. Spøkelser fra rommets tidligere ofre, samt hans egen døde datter, vises på TV-skjermen. Flere forsøk på å forlate rommet er forgjeves. Mike prøver å klatre gjennom luftkanalen, men blir angrepet av liket til et tidligere offer. Han kontakter sin kone Lily, som sier at politiet har vært på rom 1408 – men at rommet vissnok er helt tomt. Mike ser også en visjon av sin avdøde datter Katie. De omfavner hverandre, men hun smuldrer til støv.
Flathuken

Flathuken er det nordlige neset under Flathukfjellet på Vasahalvøya og nordligste fastlandspunkt i Albert I Land, nordvestre Spitsbergen på Svalbard. Neset ligger ved Svenskgattet med utsikt til Ytre Norskøya i nordvest. Her finnes en tidligere norsk norsk fangsstasjonen som var bistasjon under Svenskgattet hovedstasjon i sørvest, i det norske fangstfelt 24 som kaltes Flathuken. Bistasjonen ble reist i 1924 av Arthur Oxaas.
Området ble i 1973 en del av Nordvest-Spitsbergen nasjonalpark.
Milwaukee

Presse

Milwauke Journal Sentinel er byen eneste dagsavis og delstatens største avis. Den kommer ut sju dager i uken, og er resultatet av en sammenslåing i 1995 mellom Milwaukee Journal og Milwaukee Sentinel. Sentinel ble først utgitt i 1837. Magasinet Shepherd Express gis ut ukentlig.
South Goa (distrikt)

Demografi

Ved folketellingen i 2011 var det 639 962 innbyggere i distriktet, mot 589 095 i 2001. Den urbane befolkningen utgjør 64,63 % av befolkningen.
Barn i alderen 0 til 6 år utgjorde 10,06 % i 2011 mot 11,18 % i 2001. Antallet jenter i den alderen per tusen gutter er 930 i 2011 mot 937 i 2001.
Kimbiji

Kimbiji er en valgkrets i Temeke-distriktet i Dar-es-Salaam, Tanzania. Etter folketellingen i 2002 hadde valgkretsen 3 673 innbyggere.
Burg Střekov

Burg Střekov (tsjekkisk Hrad Střekov, tysk Schreckenstein) ligger ved Ústí nad Labem (Aussig a. d. Elbe) i de sentrale tsjekkiske fjellene i Tsjekkia.
Borgen ligger på en fjellhylle direkte over Elben og utgjør et vartegn for Nordböhmen. Store deler av borgen er i behold eller gjenoppbygget, bl.a. det sentrale borgtårnet, palasset og borgmurene.
Johan av Böhmen overdro i 1316 til en av Prahas borgere området hvor Burg Strekov senere ble oppført. Borgen nevnes første gang i 1319. Den tilhørte flere adelsslekter til den i 1563 ble overdratt til Lobkowitz-slekten. I 1948 ble borgen overtatt av staten og i 1953 ble borgen fredet. Etter 1990 ble familien Lobkowitz rehabilitert og eiendommen tilbakelevert familien.
Richard Wagner besøkte borgen i 1842 og hentet her inspirasjon til operaen Tannhäuser. Ludwig Richters Überfahrt am Schreckenstein (overfart ved Burg Strekov) finnes i Galerie Neue Meister i Dresden. Også malerne Caspar David Friedrich og Ernst Gustav Doerell har oppholdt seg og arbeidet ved borgen.
Guldbergaunet videregående skole

Guldbergaunet videregående skole var en videregående skole i Steinkjer kommune i Trøndelag.
Skolen ble etablert som Steinkjer husmorskole den 1. august 1967. I forbindelse med skolereformene i 1970-årene og flyttingen til nye lokaler på Guldbergaunet i januar 1974, fikk skolen navnet Guldbergaunet videregående skole. Den ble etterhvert landets første skole med linje for institusjonskokk. Da Thorp og Andersen videregående skole ble nedlagt i 1994, ble formgivingsfag lagt til Guldbergaunet. I 1998 ble Guldbergaunet innlemmet i Steinkjer videregående skole.
Fylkesvei 5384

Fylkesveg 5384 går mellom Bjørgum og Fenne i Voss kommune. Veien er 4,9 km lang.
Frem til 2019 hadde veien betegnelsen Fv306.
Mulla Abdulla kraftverk

Mulla Abdulla kraftverk er et varmekraftverk i Irak. Det har en installert produksjonskapasitet på 222 MW. Anlegget ble utbygd og stod ferdig i 1998. Brenselstypen er naturgass.
Nancy

Historie

Nancy vokste frem rundt en borg, oppført på 1050-tallet og et nærliggende kloster. Hertugene av Lorraine kom ofte hit i høymiddelalderen, og på 1300-tallet ble Nancy hertugdømmets hovedstad. Den 5. januar 1477 stod slaget ved Nancy mellom René II av Lothringen og Karl den djerve utenfor byen der Karl den djerve falt og Burgunderriket gikk under.
På 1500-tallet ekspanderte byen ytterligere, og en ny by, Ville-Neuve, ble anlagt ved siden av den gamle. I 1572 ble Universitetet i Nancy grunnlagt. 
På midten av 1700-tallet vokste de to byene sammen og bymuren mellom dem ble revet. Nancy var på denne tid forlenet til Stanisław Leszczyński, som 1752-60 lot oppføre Place Stanislas sør for det eldre torget Place Royale. Arkitekt var Emmanuel Héré i samarbeid med Jean Lamour. I 1766 tilfalt Nancy Frankrike.
På slutten av 1800-tallet fikk Nancy ry som sentrum for den franske jugendstilen, som kom til å prege Verdensutstillingen i 1900. Den såkalte Nancyskolen ble ledet av Émile Gallé og Louis Majorelle. Ved siden av bygningskunst og møbelarkitektur ble særlig glassindustrien lagt merke til.
Under første verdenskrig ble Nancy omringet etter de tyske fremgangene, og byen ble beskutt fra 26. august 1914. Beleiringen ble imidlertid hevet allerede 9. september 1914.
Sant Gervasi

Sant Gervasi (eller Sant Gervasi de Cassoles) er en bydel i Barcelona, i distriktet Sarrià-Sant Gervasi. Det var tidligere en kommune, og ble innlemma i Barcelona i 1897. Sant Gervasi ligger mellom Sarrià, Les Corts, Gràcia, Horta og Sant Cugat del Vallès.
Navnet Sant Gervasi kommer av en kirke fra år 987.
Aprosopus

Utseende

Nokså små, lange og smale, gråbrune trebukker. Antennene er ganske lange, hos hannene mye lengre enn kroppen. Pronotum er tydelige smalere enn de jevnbrede dekkvingene og mye lengre enn bredt, omtrent sylindrisk.

Utbredelse

Slekten er utbredt i Sør-Amerika (Ecuador, Brasil).
Daniel Barenboim

Politikk

Som dirigent er Barenboim også kjent for sitt arbeid med orkestre bestående av både arabiske og jødiske musikere, samt for sitt samarbeid med palestineren Edward Said. I 2001 vakte han furore i Israel ved å dirigere musikk av Richard Wagner med Berlin Staatskapelle. Han hadde opprinnelig lovet å ikke spille Wagner, men inviterte publikum til å si sin mening hvorpå en lang og heftig diskusjon brøt ut i salen. Noen tilhørere gikk i protest eller ropte «fascist» til Barenboim. Ehud Olmert kritisert Barenboims Wagner-konsert for å være arrogant, ukultivert og uakseptabel.
I januar 2008 ble han innvilget palestinsk statsborgerskap for sitt arbeid for kulturell utveksling mellom ungdom i Israel og arabiske deler av verden. Han er tidenes første innehaver av både et israelsk og et palestinsk pass. Den palestinske politikeren Mustafa Barghouti begrunnet tildelingen av det palestinske passet med at «under svært vanskelige omstendigheter har han vist solidaritet med det palestinske folk». Konserten ble holdt til inntekt for medisinsk hjelp for barn på Gazastripen. Barenboim uttalte i 2017 at staten Israel mister “all sense of decency and humanity” med sin okkupasjon av områder tiltenkt en palestinsk stat. Han er svært kritisk til Israels høyreorienterte regjering, og sier at boikott av Israel er forståelig, men at det er kortsiktig å boikotte israelere som enkeltpersoner. Han har holdt konserter på Vestbredden og i Gaza.

Privatliv

Barenboim var gift med cellisten Jacqueline du Pré fra 1967 til hennes død i 1987. Bryllupet ble holdt i Jerusalem etter at du Pré hadde konvertert. En av forloverne under seremonien var Zubin Mehta, som ikke selv er jødisk og som derfor, ifølge sin selvbiografi, midlertidig måtte ta navnet «Moshe Cohen» slik at seremonien skulle være gyldig i henhold til de jødiske vilkårene for ekteskapsinngåelse. Jacqueline du Pré ble rammet av multippel sklerose og måtte i 1973 legge sin musikerkarriere på hyllen.
På begynnelsen av 1980-årene innledet Barenboim et forhold til pianisten Elena Bashkirova. De fikk to barn sammen, David og Michael, som begge ble født etter du Prés død. Barenboim bestrebet seg på å holde forholdet hemmelig for du Pré. Barenboim og Bashkirova giftet seg i 1988.

Filmen «The Trout»

Barenboims vennskap med musikerne Itzhak Perlman, Zubin Mehta og Pinchas Zukerman, og giftermålet med du Pré, ga opphavet til Christopher Nupens kjente dokumentarfilm om kvintettens fremføring av Schuberts Die Forelle. Filmen ble spilt inn i august 1969 i Southbank Centre i London, og fikk tittelen The Trout. De fem omtalte seg selv som «Den jødiske musikalske mafia».
Høreapparatformidler

En høreapparatformidler er en person med audiologisk kompetanse som arbeider med hørselsutredning, og som velger ut, tilpasser og leverer høreapparatsystemer og yter rehabiliteringstjenester til personer med hørselstap. I Norge er dette beskrivende for audiografer.
Jiangdong

Jiangdong (kinesisk: 江东区; pinyin: Jiāngdōng Qū) er et bydistrikt i den subprovinsielle by Ningbo i provinsen Zhejiang. Den har et areal på 37,66 km² og teller 252 100 innbyggere (2005).
KNM «Valkyrien» (1994)

KNM «Valkyrien» var et av Sjøforsvarets logistikkfartøy. Det ble bygget i 1981 til sivile formål. Skipet hadde en besetning på 20 personer. Til daglig gav fartøyet logistikkstøtte til MTB-våpenet. Dette innebar blant annet å forsyne missiltorpedobåter og stridsbåter med drivstoff, ammunisjon, proviant, reservedeler, teknisk vedlikehold og sanitet. Skipet kunne også disponeres for andre oppgaver.
I 2006/2007 støttet KNM «Valkyrien» de fire norske missiltorpedobåtene som var på fredsbevarende oppdrag i Libanon.
KNM «Valkyrien» ble takket av etter 21 års tjeneste i Sjøforsvaret den 20. juni 2015. Det erstattes av KNM «Maud» i 2018.
Khediv

Khediv er persisk for «herre» (arabisk خديوي ), og var en tittel som først ble brukt av Muhammad Ali som først visekonge og senere tributtpliktig monark av Egypt og Sudan. Etterkommerne hans brukte tittelen helt frem til Hussein tok tittelen sultan av Egypt etter første verdenskrig.

Etymologi

Tittelen er kjent på engelsk siden 1867, og kommer fra det persiske ordet khidiw, som betyr «prins», som igjen kommer av khuda, «mester, prins», som stammer fra gammelpersisk khvadata-, «herre», sammensatt av ordene khvat og data, bokstavelig «laget av seg selv».
Songvårfjorden

Songvårfjorden (tidligere også kalt Hundsøyfjorden) er en fjord i Søgne kommune i Vest-Agder. Fjorden ligger ute i havgapet mellom en rekke øyer, i området sør for Høllen og selve Søgne. Fjorden har innløp i øst, mellom Songvår fyr i sør og Skarvøya i nord. Den strekker seg rundt ti kilometer vestover til innløpet av Kumlefjorden, nær kommunegrensa til Mandal.
På sørsida av fjorden ligger øyene Songvår, Grønningan, Ramnøy, Gjæve, Bøddelen, Drengene, Seiholmen og Vassøyan. På nordsida av fjorden ligger Skarvøya, som ligger like sør for Ny-Hellesund, samt Hundsøya, Varholmen, Torsholmen, Lamholmen, Langøya, Geiderøya, Havnøyane og Åløya.
Fra Songvårfjorden strekker fjordene Høllefjorden, Torvefjorden, Rivenesfjorden og Trysfjorden seg nordover.
Manuel de Arriaga

Bakgrunn

Det vites lite om hans tidlige liv unntatt at han ble født inn i en aristokratisk familie som sønn av Sebastião de Arriaga Brum da Silveira og Maria Cristina Pardal de Arriaga som i tillegg til Manuel fikk fem barn til. Arriagas far var en rik kjøpmann fra Lisboa. 
Den unge Manuel var barnebarn av general José Sebastião de Arriaga Brum da Silveira, og han var grandnevø av en dommer i Portugals Høyesterett. Arriaga giftet seg i en alder av 30 år og seks barn ble født, to gutter og fire jenter.
I ungdommen studerte Manuel de Arriaga rettsvitenskap ved Universitetet i Coimbra. Der kom han i berøring med republikanske ideer. Hans begeistring for republikanerne førte til en stor konflikt med faren, som av denne grunn gjorde ham arveløs.

Politiker

I 1890 ble han arrestert for en kort tid på grunn av deltakelse i republikqanske demonstrasjoner. I 1891 ble han valgt inn i ledelsen for Partido Republicano. I 1892 blre han innvalgt for republikanerne til det pottugisiske parlament, Cortes. Han var aktiv i debatter angående reformering av utdanning, straffeloven og fengsler.
Etter revolusjonen av 1910 ble han først rektor for universitetet i Coimbra, og deretter generalstatsadvokat. Dessuten ble han valgt til representant til den forfatningsgivende nasjonalforsamling. Etter at denne i 1911 hadde vedtatt en ny republikansk forfatning, seiret han ved de første presidentvalgene i pakt med den nye forfatning over sin motkandsdat Bernardino Machado. Denne tilhørte også det republikanske parti og representerte dets radikale fløy (tilhengere av Afonso Costa), og som konstituerte seg senere som  Partido Democrático. 
Arriaga ble dermed etterfølger etter Teófilo Braga, som hadde fungert som overgangspresident etter kong Emanuel IIs abdikasjon.
Han ble dermed den første ordinære president i den første portugisiske republikk. Han satt som president i Portugal mellom den 24. august 1911 og 26. mai 1915 og han ble etterfulgt av Teófilo Braga som satt i en overgang litt over to måneder før han ble etterfulgt av Bernardino Machado som var president frem til 1917.
Mamacita

Mamacita er en sang og en musikkvideo med Aylar og Yousef Hadaoui skrevet av Kari Fosse, Yousef Hadaoui og Lyes Abid som ble utgitt august 2007.
Den ble A-listet på PMC (Persian Music Channel), en internasjonal satellittkanal med 20 millioner seere høsten 2007. Aylars nettside ble stengt av det iranske regimet pga. videoen i begynnelsen av 2008. Produktet fikk blandet kritikk i Norge og ble en salgsmessig fiasko. Videoen er vist over 1 million ganger på Youtube.
Fana Skoleteater

Fana Skoleteater ved Fana Gymnas er en teaterinstitusjon i Bergen som ble grunnlagt i 1938. Etter en pause fra 1972 til 1986 har teateret vært drevet av elevene ved skolen, og har fostret frem mange kjente navn i det norske kulturliv. Tradisjontro starter en gruppe elever å jobbe med å forberede et nytt teaterstykke like etter sommeren, og holder på frem til premieren som vanligvis avholdes like etter nyttår. Stykket spilles da i ca 15 dager. Tekst og koregrafi er skapt av tidligere medlemmer av skoleteateret.
Mühlviertel

Mühlviertel («møllekvartalet») er en av de fire tradisjonelle regionene i den østerrikske delstaten Oberösterreich, nordøst i delstaten. Mühlviertel er den delen av Oberösterreich som ligger nord for Donau.
Donau skiller den fra de tre andre «kvartalene», (fra vest) Innviertel, Hausruckviertel og Traunviertel. I sydøst danner Donau dessuten grensen mot den niederösterrikske regionen Mostviertel. Videre grenser Mühlviertel mot Niederösterreichs Waldviertel i øst, mot det tsjekkiske Sydböhmen i nord og mot den tyske delstaten Bayern i vest.
Regionen er oppkalt etter tre elver (Große Mühl, Kleine Mühl, Steinerne Mühl) som tidligere drev mange møllebruk. Elvene har sine kilder i Böhmerwald, nord i regionen, og munner ut i Donau.
Renato Tapia

Landslaget

Han ble tatt ut i Perus tropp til VM i fotball 2018 i Russland.
Bjørnør

Bjørnør er en tidligere kommune i Trøndelag, opprettet 1837 ved en sammenslutning av sognene Stoksund, Roan og Osen. 1. juni 1892 ble Bjørnør delt opp igjen, etter sognegrensene, til kommunene Stoksund, Roan og Osen.
Gårds- og slektshistorien for Bjørnør er dokumentert i verket Bjørnørfolket av Sigurd Brattgjerd og en rekke medforfattere.
Glaraphodius

Utbredelse

Arten lever i Somalia.